OpenLLM-France/wikimedia huggingface dataset:
# Arreta

Arreta edo aditasuna jarduera mentala modu jarraituan objektu edo ataza zehatz batean kontzentratzeko gaitasuna da. Psikologiaren ikuspegitik, arreta ez da kontzeptu bakarra, baizik eta fenomeno-mota bati emandako izena. Tradizionalki, bi eratara hartu izan da kontuan, ezberdinak baina erlazionatuak daudenak. Alde batetik, pertzepzioaren ezaugarri gisa, arretak ingurumen-estimuluen iragazki gisa duen funtzioari egiten dio erreferentzia, estimulu garrantzitsuenak zeintzuk diren erabakiz eta jarduera psikikoa helburuaren gainetik kontzentratuz, kontzientzian sakonago prozesatzeko. Bestalde, arreta prozesu kognitiboak kontrolatzen eta erregulatzen dituen mekanismo gisa ulertzen da; baldintzapen bidezko ikaskuntzatik arrazoiketa konplexuraino.

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q6501338
* Multimedia: Attention / Q6501338
# Arrested Development (telesaila)

    Artikulu hau telesailari buruzkoa da; beste esanahietarako, ikus «Arrested Development».
Arrested Development estatubatuar umorezko telesaila da, Mitchell Hurwitzek sortua. FOXek eman zuen 2003 eta 2006 artean eta hainbat sari lortu zituen.

## Sinopsia

Oharra: Atal honek istorio osoa edo amaiera argitzen du.
Bluthtarrek neurriz gaineko bizitzeko era dute. Michael Bluth aitak zuzena egin nahi arren, materialista, berekoi eta maneatzailea da.

## Aktoreak

* Jason Bateman: Michael Bluth
* Portia de Rossi: Lindsay Bluth Fünke
* Will Arnett: George Oscar «Gob» Bluth
* Michael Cera: George Michael Bluth
* Alia Shawkat: Mae «Maeby» Fünke
* Tony Hale: Byron «Buster» Bluth
* David Cross: Tobias Fünke
* Jeffrey Tambor: George Bluth Senior
* Jessica Walter: Lucille Bluth
* Ron Howard: narratzailea

## Kanpo estekak

* Datuak: Q11598
* Multimedia: Arrested Development (TV series) / Q11598
# Arrese etxea (Bergara)

    Artikulu hau Gipuzkoako Bergara udalerrian dagoen eraikinari buruzkoa da; beste esanahietarako, ikus «Arrese etxea».
Arrese etxea Bergaran (Gipuzkoan) dagoen XVI. mendeko hiri jauregi bat da, Gaztelako jauregi pizkundetarren tipologiari dagokiona. Izkinan balkoi eta armarria du eta egun hainbat etxebizitza ditu solairuetan. Barrenkaleko 30. zenbakian kokatzen da, Irizar jauregiaren parean.
1998ko maiatzaren 28an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Lau solairu ditu eta lau isurkitako estalkia (bi aldetarako beste estalki bat ere aurkezten du). Hormak, zabalera nabarmenekoak, harlanduzkoak dira, erlaitzaren lerroa pasatzen ez duten garitoi batzuez burutuak.
Fatxada nagusia, mendebaldera, bere behe oinean lau hutsune dituen arkupe batez osatzen da, horietatik hiru ateburudunak eta beste bat erdi puntuko antzinakoa (orain dela gutxi arte hutsune hauek lau erdi puntuko arkuek osatzen zuten, horietatik bi erdi puntuko goratu berriak eta beste bi zaharrak, hauetako bat dobela hundikoak, ziurrenik ere eraikuntzaren berezko sarrera osatzen zuena eta errespetatu dena). Fatxadaren beste zatiak ordenan disposaturiko balkoiak aurkezten ditu. Hegoaldera zuzendutako fatxadak, balkoiez gain, leihoak ere baditu. Beste fatxadek patiora ematen dute eta hainbat aldaketa pairatu dutenez ez dute interesik.
Fatxada nagusia eta kanpoko albo batekoaren artean, bigarren solairuaren mailan, eta hau gainditurik bai gainetik eta azpitik, eraikuntzaren elementurik interesgarriena kokatzen da: izkinako balkoi eta armarriak osatutako multzoa.
Balkoia izkinari egokitzen zaio eta hainbat ornamentuzko elementu aurkezten ditu. Hutsunea izkinako arku moduan irekitzen da barrurako erorketa batez, hegaldutako erlaitza batean eta hiruki moduko frontoi batez errematatua. Hutsunea joniar pilastrek zeharkatzen dute. Frontoiak bere erdigunean andere baten bustoa eta akroterak aurkezten ditu goi-erliebean. Arkuartean apaindura erradiala duten tondoak ikus daitezke. Balkoi honen pean izkinako armarri eder bat dago, kuartelatua eta arrapalan agertzen diren bi lehoiz inguratua.
Aurrekotik eratortzen dena eraikin honen interesa bere elementurik gailenenetan dagoela da, hau da, Barrenkale eta Arrese Zeharbidea kaleetara ematen duten fatxadetan, azken honetatik ikus daitekeen mehelina eta bere hutsuneen disposizioan, izkinako elementuetan (balio berezikoak), garitoi, erlaitzean bere garaierari dagokionean eta estalkiaren eraikitze eta egiturari dagokion irtenbidean.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8341551
* Multimedia: Arrese Etxea / Q8341551
# Arrested Development

Arrested Development izan daiteke:
* Arrested Development, estatubatuar telesaila;
* Arrested Development, hip-hop musika taldea.
# Aurrerapenaren Izenean

Aurrerapenaren Izenean Never Surrender musika taldearen lehen diskoa da, 2007. urtean Puzkarra Records eta True Force Records diskoetxeen zigilupean argitaratutakoa. Hamaika kantu propioez osatuta dago Aurrerapenaren Izenean diskoa.

## Partaideak

* Pottoko (ahotsa)
* Arri (gitarra)
* Dura (baxua)
* Atxi (bateria)

## Kantuen zerrenda

* Bihotz errebeldea
* Sutondoan
* Destination Hell
* Gazte alienatuak
* Garai latzak
* Amets bat
* Norbait akatu arte
* Aurrerapenaren izenean
* Those nights
* Borroka
* Barnetik

## Kanpo estekak

* Taldearen MySpace gunea
* Taldearen bloga Danbaka.com webgunean
* Datuak: Q12254507
# Aurrera Begira

Aurrera Begira (gaztelaniaz: Aurrera Begira, Club de Tiempo Libre Edutativo), Iurretako aisialdi talde bat da.

## Historia

Iurretan abade zegoen Martin Aranbarriren laguntzaz sortu zen batez ere ume eta gazteei urte osoan zehar aisialdirako eskaintza integrala eskaintzeko asmoz. Egoitza nagusia Iurretako San Migel Plazako Abade Etxeko erdiko bizitokian zuen eta solairu bakoitza zeregin desberdinetarako moldaturik zegoen.

### Formakuntza

Begiraleen formakuntza EDE eskolaren bidez burutzen zen, bai monitore eta bai zuzendari titulua lortzeko ere. Horretarako asteburuetan egiten ziren ikastaroak eta ikastaroak bukatzean, txosten bat aurkeztu behar izaten zen helburuak lortu ahal izateko. Horrez gain, talde barruan ere begiraleen formakuntza bilera bakoitzaren hasieran lantzen zen eta baita berariazko asteburuetan zehar ere.

### Ekintzak

Lau motatakoak bereizten ziren: asterokoak, asteburukoak, ekintza puntualak eta udako kanpamentuak.
Asteroko ekintzak batez ere begirale bakoitzak eta bere taldeak burutzen zituzten batzarrak ziren, adinen arabera (nagusien taldea, ertainen taldea, txikien taldea) ekintza desberdinak burutzeko: jolasak, eztabaidak, epe luzeragorako proiektuak…
Horrez gain, asteburu batzuetan aterpetxe edo baserrietara irteerak ere antolatzen ziren, batez ere adin bereko taldearen barneko dinamikak lantzeko eta naturaz gozatzeko.
Ekintza puntualetan arrakastatsuena, udaberriko lehen larunbatean ospatzen zen Udaberriko Jaia zen, eta bertan, herrian zein inguruko mendietan ekintza desberdinak burutzen ziren.
Udako kanpamentuetan 80-100 ume inguru batzen ziren, 8 urtetik 16 urtera bitartekoak eta hamabostaldi batean begiraleek antolaturiko mendi martxak, gaubeilak eta bestelako eginkizunak izaten ziren. Aparteko garrantzia zuen kanpamentuan egiten zen batzar orokorra, egunero ume eta begiraleen artean gaiak adosteko eta arazoei konponbidea bilatzeko.
Urteetan zehar, herriari zabaldutako beste ekintza batzuen artean, ludoteka bat ere ireki zen herritarrek emandako jostailuekin. Era berean, ikasketetan zailtasunak zituzten umeei bideratutako ikastaroak ere martxan jarri ziren aldi batean.
Udako kanpamenduak
| 1986 Arkarai 1987 Altsasu 1988 Donemiliaga Kukula 1989 Huerta del Rey | 1990 Ollo 1991 Bakedano 1992 San Roman de Cameros 1993 Frias | 1994 Kanpezu (txikiak)/ GR-11 Candanchu -Belagoa (nagusiak) 1995 Huerta del Rey (txikiak)/ GR-11 Belagoa - Hondarribia (nagusiak) 1996 Ziordia (txikiak) / Urbasa ibiltaria (nagusiak) 1997 Picos de Europa |

## Idearioa

Aisialdi taldearen idearioak, lau ardatz nagusi zituen:
* Herri aukera
* Fedea
* Natura
* Besteekiko konpromisoa

## Ikus,gainera

* Aisialdi talde
* Iurreta

## Kanpo estekak

* Datuak: Q25474755
# Aurreraka Emakume Elkartea

Aurreraka Emakume Elkartea 1988an sortu zen Amurrion.

## Ibilbidea

Aurreraka Emakume Elkartea Amurriokoa da. 1988an sortu zen emakumeen eskubideen alde egiteko eta emakumeen eta gizonen arteko berdintasuna lortzeko.
Martxan hasi zirenetik, hainbat tailer eta hitzaldi antolatu dituzte, besteak beste, antzerkia, erantzunkidetasunari buruzkoak, emakumeentzako esku pilota ikastaroak.
Eskualdetik mundura proiektuan sartu dira, Amurrioko Udalarekin batera. Era berean, martxoaren 8ko eta azaroaren 25eko kanpainetan ere parte hartzen dute, baita Berdintasun Kontseiluan ere, gainerako elkarteekin, berdintasunaren aldeko indarrak batzeko.

## Erreferentziak

* ↑ (Gaztelaniaz) «DE MUJERES AURRERAKA» www.euskadi.eus 2011-10-21 (Noiz kontsultatua: 2019-11-12).
* ↑ «"Emakumeen artean bihotzekoa identifikatu eta prebenitzea" - Aiaraldea.eus» aiaraldea.eus (Noiz kontsultatua: 2019-11-12).
* ↑ «Partaidetza organoak» www.berdingune.euskadi.eus 2017-02-20 (Noiz kontsultatua: 2019-11-12).
* ↑ «Azaroaren 25ean jarduera egitarau zabala Amurrion | HAUXE DA AMURRIO» www.hauxeda.com (Noiz kontsultatua: 2019-11-12).

## Kanpo estekak

* Datuak: Q75046442
# Aurrera Kirol Elkartea

Aurrera Kirol Elkartea, Ondarroako Aurrera izenaz ere ezagutzen dena, 1921. urtean sortutako Ondarruko futbol-elkarte bat da.
Bere mutilen lehen futbol-taldeak Gipuzkoako Ohorezko Erregionala mailan jokatu zuen nahiz eta Ondarru Bizkaiko herria izan. 2016an ordea Bizkaiko federazioan sartu zen.

## Garaipenak

* Gipuzkoako Ohorezko Erregionala (4): 1963, 1978, 1986, 2015.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 32
* Denboraldiak Hirugarren Federazioan: 3
* Emaitzarik onena: 2.a (Hirugarren Maila, IV. Multzo 1989-90 denboraldian)

### Azken denboraldiak
## Jokalari ospetsuak

* Kepa Arrizabalaga Revuelta, gaur egun Chelseako jokalaria.
* Iñigo Martinez Berridi, gaur egun Athleticeko jokalaria.
* Aritz Solabarrieta
* Eñaut Zubikarai Goñi, gaur egun Auckland Cityko jokalaria.

## Bitxikeriak

2013. urtean 50 urte bete ziren Aurrera estreinakoz igo zela 3. mailara, Data ospatzeko Alaves taldearen aurka jokatu zen lagunarteko partidu bat Zaldupeko futbol-zelaian. Futbol-taldearen aukeraketa ez zen erabakimenezkoa, izan ere, arabarrak garaitu ondoren igo ziren 1963ko maiatzaren 26an 3. Mailara Donostiako Atotxan jokatutako partidu hartan.
1926an trainerua osatu eta Kontxako Bandera irabazi zuen Aurrera elkarteak.

## Erreferentziak

* ↑ http://turrune.wordpress.com/2013/08/12/aurrera-3-maila-altza-zaneko-50-urteurrena/ 50 urte estreinakoz igo zela Aurrera

## Kanpo estekak

* https://web.archive.org/web/20130811083106/http://www.aurrerake.com/ Weborri ofiziala
* cdaurrera@telefonica.net E-mail ofiziala
* @aurreraKE Twittereko kontu ofiziala
* Datuak: Q20977889
# Aurrerapenarako Aliantza

Aurrerapenarako Aliantza (ingelesez Alliance for Progress) 1961-1970 artean AEBek Latinoamerikaren laguntzarako bultzarazi zuen laguntza programa bat izan zen. Bere jatorria, 1961eko martxoaren 13an, John F. Kennedy presidenteak Etxe Zurian eta latinoamerikar enbaxadoreen aurrean eman zuen hiltzaldian dago. Voz de América irrati kateak hitzaldia ingelesen aireratu eta gaztelaniaz itzuli zuen.
Aliantzak 10 urte iraun zituen. 20.000 dolarretako inbertsioa proiektatu zen, AEBetako laguntza agentzien bidez, finantza agentzia multilateralak Amerikarteko Garapen Bankua eta beste hainbat) eta sektore pribatukoak.

## Kanpo estekak

* Datuak: Q1784516
* Multimedia: Alliance for Progress / Q1784516
# Aostako Harana

Aostako Harana (Valle d'Aosta italieraz, Vallée d'Aoste frantsesez eta Vâl d'Aoûta frankoproventzeraz) Italiako eskualdea da, ipar-mendebaldean dagoena.
Hiriburua Aosta bera da.

## Mugakideak

Iparraldean, Valais Kantoia (Suitza), hegoaldean eta ekialdean, Piemonte, eta mendebaldean, Savoia Garaia eta Savoia (Frantzia) mugakide ditu.

## Orografia

Dora Baltea ibaiak zeharkatua, 4.000 metrotik gorako gailurrek (Mont Blanc, Cervino, Monte Rosa…) inguratzen duten lurralde menditsua da. Komunikazio gune guztiz garrantzitsua, bertan egituratzen baitira Alpe arteko bide nagusiak (Mont Blanceko tunela, San Bernardo Handiko eta Txikiko mendateak). Courmayeur udalerria Mont Blancera igotzeko abiapuntu ohikoa da.

## Ekonomia

Goi mendietako larre ugarietan behi azienda hazten da; behe lurretan, berriz, laboreak, fruitu arbolak eta mahastiak lantzen dira. Ekoizpen hidroelektrikoa garrantzitsua da (20.000 kW/o.). Burdingintza (Cogne), kimika industria (Châtillon, Saint-Marcel) eta ehungintza jorratzen dira: betiere, ekonomia jarduera nagusia industria da.

## Historia

Aosta Harana Frantziaren esku egon zen 1800-1814 urteen artean. 1948tik, Italiako lurralde autonomoa da.

## Banaketa administratiboa
### Probintziak

Italiako beste eskualdeak ez bezala, Aostako Harana ez dago probintziatan banatuta.

### Udalerriak

Aosta Haranean 74 udalerri daude. Handiena Aosta hiria da, 34.270 biztanlerekin. Hurrengoa Châtillon da, 4.846 biztanlerekin.

## Hizkuntzak

* Italiera
* Frantsesa
* Frankoproventzera

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/09/08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* (Italieraz) Webgune ofiziala
* Datuak: Q1222
* Multimedia: Aosta Valley / Q1222
# Aostri de Losa

Aostri de Losa Lausa Haraneko herria da, Burgosko probintzian. Espainiako Estatistika Institutuaren arabera, 2016an 4 biztanle zituen. Herri hustu bilakatzekotan dago.

## Erreferentziak

* ↑ «50 núcleos más se asoman a la desaparición en los últimos 10 años» Diario de Burgos 2014-3-23.

## Kanpo estekak

* Datuak: Q42938393
# Aotearoa

Aotearoa, Zeelanda Berriaren gaur egungo maorierazko izendapena da. XIX. mendearen erdialdean erabiltzen hasi zen, jatorrizko esanahia ezezaguna da, baina izendapena maorierazko hitz hauetan banatu daiteke: ao ('laino', 'egunsenti', 'egunargi' edo 'mundu'), tea ('zuri', 'garbi' edo 'distiratsu') eta roa ('luze').
Berez, maoriek izendapen hau Ipar uhartea izendatzeko bakarrik erabiltzen zuten, bi uharteak nahiz herrialde osoa izendatzeko Aotearoa me Te Waipounamu ("Ipar uhartea eta Hego uhartea") eraibiliz, baina denboraren poderioz lehen izendapena nagusitu da. Europarren ailegatzea aurreko garaian maoriek ez zuten herrialde osoa izendatzeko izendapenik.
# Aotus griseimembra

Aotus griseimembra Aotus generoko animalia da. Primateen barruko Aotidae familian sailkatuta dago eta Venezuelan eta Kolonbian bizi da.

## Erreferentziak

* ↑ Defler, Thomas R.. Primates of Colombia. ISBN 1-881173-83-6..

## Ikus, gainera

* Aotidae

## Kanpo estekak

* Datuak: Q1185106
* Multimedia: Aotus lemurinus griseimembra / Q1185106
* Espezieak: Aotus griseimembra
# Aotus brumbacki

Aotus brumbacki Aotus generoko animalia da. Primateen barruko Aotidae familian sailkatuta dago eta Kolonbian bizi da.

## Erreferentziak

* ↑ Defler, Thomas R.. Primates of Colombia. ISBN 1-881173-83-6..

## Ikus, gainera

* Aotidae

## Kanpo estekak

* Datuak: Q992423
* Multimedia: Aotus lemurinus brumbacki / Q992423
* Espezieak: Aotus brumbacki
# Aoto Osako

Aoto Osako (japonieraz: 大迫 蒼人, Osako Aoto, 2003ko maiatzaren 23a -) Japoniako futbolaria da.
Hainbat futbol taldetan jokatu du, esaterako FC Tokyo.

## Kanpo loturak

* (Japonieraz) J.League Data Site
* Datuak: Q73849888
# Aotus

Aotus Platyrrhini taldeko primateak dira. Ameriketan bizi dira eta Aotidae familiako genero bakarra da. Panamatik Paraguai eta Argentinaraino hedatzen dira, bai itsasoaren mailan zein altuera handietan. Izenak grezieraz belarrik gabe esan nahi du, nahiz eta belarriak txikiak dituzten. Gauez bizi dira batez ere eta begi handiak dituzte. Gauez bakarrik bizi diren tximino talde bakarra da.
* Datuak: Q469636
* Multimedia: Aotus (Primates) / Q469636
* Espezieak: Aotus (Aotidae)
# Artiñano Etxea

Artiñano Etxea edo Artiñano Jauregia Orozkoko Beratza auzoan kokatutako etxe tradizional handi bat da, 2012tik landetxe turistiko edo hotel gisa kudeatua Artiñano Etxea izenarekin.

## Historia

Etxearen lehen aipuak 1796. urtekoak dira, eta "etxe berri" gisa aipatzen da haietan: hortaz, 18. mendekoa litzateke eraikina. 19. mendean, Artiñano familiaren jabetza gisa ageri da, eta herrian Jauregia edo Zarrian Barri izenak ematen zaizkiola ere jasotzen da.
20. mendearen hasieran, erreforma handiak izan zituen, eta 21.ean, berriz, familia beraren jabetzaren pean, hotel bihurtu zenean. Jabeak bertan direla kudeatzen dute hotela, landa-turismoan ohi den bezala.

## Erreferentziak

* ↑ (Gaztelaniaz) Artiñano Etxea – Historia. (Noiz kontsultatua: 2019-07-09).
* ↑ (Gaztelaniaz) «'Ongi Etorri' visita el hotel rural Artiñano Etxea de Orozko» www.eitb.eus (Noiz kontsultatua: 2019-07-09).

## Kanpo estekak

* Datuak: Q65332787
# Artklass eraikina

Artklass eraikina Bizkaiko Bilbo hiriburuan dagoen eraikin bat da.

## Kokalekua

Abandoibarra auzoko Euskadi plazan dago, Leizaola lehendakaria etorbidearen hasieran eta Etxargi eraikina, Casilda Iturrizar parkea eta Zubiarte merkataritza-guneaeta Bilboko Arte Eder Museoaren artean.

## Historia

2011an Robert Krier eta Marc Breitman arkitektoek diseinatu eta eraiki zuten, Iñaki Aurrekoetxea Aurre bizkaitar arkitektoak aldiz barnealdea diseinatu zuen.

## Eraikina

Bi ganga ditu, bata urre kolorekoa eta bestea berdea. 45.000 metroko azalera, 8 solairuko garaiera eta 180 etxebizitza ditu, sei norantzako oinplanoa duelarik. Eraikina diseinatzeko unean Krieren asmoa Bilboko zabalguneko eraikineen usadiozko estiloa eta modernitatea uztartzea izan zen.
Urrezko gangan hizki gorriz Ezina, ekinez egina euskal leloa idatzirik dago.
* Euskadi plaza, ezkerrean Artklass eraikina eta Iberdrola Dorrea.
* Artklass eraikina eta Iberdrola Dorrea parez-pare.
* Aurrealdea.
* Ezina, ekinez egina.
* Urrezko ganga.
* Ganga urdina.
* Casilda Iturrizar parketik ikusia.
* Ganga urdina.

## Kanpo estekak

* Artklass eraikinari buruzko eztabaidagunea. Skycrapercity.com (Gaztelaniaz)
* Datuak: Q17496491
* Multimedia: Edificio Artklass / Q17496491
# Artlenburg

Artlenburg Alemaniako udalerria da. Saxonia Beherea estatuan kokatuta dago, [[Lüneburg barrutia|Lüneburg]] barrutian. 2014an 1.610 biztanle zituen 11,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q555845
* Multimedia: Artlenburg / Q555845
# Artizki notazio

Matematikan, artizki notazioa egiunezko notazioa da aritmetika eta logika formuletan, non eragileak eragigaien artean idazten diren (adibidez, 2 + 2, artizki estiloa erabiliz). Artizki notazioa ez da aurrizki notazioa (adibidez, + 2 2) edo atzizki notazioa (adibidez, 2 2 +) bezain erraza konputagailuek analizatzeko, programazio-lengoai askok barrukotasunagatik erabili arren.
Artizki notazioan, aurrizki eta atzizki notazioetan ez bezala, parentesiz bildu behar dira eragileak eta eragigaiak behar dira, eragiketen ordena adierazteko. Parentesirik ezean, lehentasun lege batzuk erabakitzen dute eragiketen ordena.
ERAGIKETEN ZENBAIT ADIBIDE ETA NOTAZIO :
| Eragiketa | Egiunezko notazioa | Poloniar notazioa | Alderantzizko poloniar notazioa |
| $\,\!a+b$ | a+b | + a b | a b + |
| $\,\!{a+b} \over c$ | (a+b)/c | / + a b c | a b + c / |
| $\,\!{{a\cdot b}-{c\cdot d}} \over {e\cdot f}$ | ((a*b)-(c*d))/(e*f) | / - * a b * c d * e f | a b * c d * - e f * / |

## Ikus, gainera

* Aurrizki notazioa, poloniar notazioa ere deiturikoa.
* Atzizki notazioa, alderantzizko poloniar notazioa ere deiturikoa.
* Shunting yarden algoritmoa, artizki notazioa aurrizki notazioa bihurtzeko erabilita.

## Kanpo estekak

* RPN or DAL? A brief analysis of Reverse Polish Notation against Direct Algebraic Logic
* Datuak: Q985058
# Artjärvi

Artjärvi :
| Armarria ||
| Berezko izena | Artjärven kunta |
| Herrialdea Eskualdea Azpieskualdea | Finlandia Päijänne Tavastia eskualdea Lahti barrutia |
| Alkatea | Kimmo Kuparinen |
| Sorrera | 1865 |
| Koordenatuak | 60°44′50″N 26°03′10″E﻿ / ﻿60.74722°N 26.05278°E﻿ / 60.74722; 26.05278 |
| Azalera - Ur-azalera | 197,33 km² 20,32 km² (%10,29) |
| Biztanleria Dentsitatea Lehen hizkuntza - Finlandiera - Suediera - Besteak | 1.456 (2010.03.31) 8,23 bizt/km² (2008) % 97,8 (ofiziala) % 0,8 % 1,4 |
| Webgune ofiziala | (Finlandieraz) |
Artjärvi (suedieraz: Artsjö) Finlandiako Päijänne Tavastia eskualdearen hegoaldean dagoen udalerria da.

## Geografia

Päijänne Tavastia eskualdean dago udalerria, Finlandia hegoaldean eta, Ekialdeko Nilandia eta Hego Karelia eskualdeen mugan. Bizilagunak, Orimattila iparraldean, Lapinjärvi mendebaldean, Myrskylä hegoaldean eta Iitti ekialdean dira. 197,33 km²-ko azalera dauka eta Päijänne Tavastiako azalera txikiena duen udalerrietako bat da; 2009. urtean, egoera ekonomikoa hobetuko duelakoan, Orimattila hiriarekin bat egiteko prozesuan hasi zen Artjärvi. Ur-azalera azalera guztiaren %10a baino gehiago da, guztira, 20,32 km²; izan ere, udalerriaren bihotza hiru aintzirek osatzen dute, Pyhäjärvi, Säyhtee eta Villikkalanjärvi aintzirek hain zuzen. Aipatzekoak dira baita ere, arrantzale mordoa erakartzen duten Köylinjoki eta Lanskinjoki ibaiak, udalerritik iparrerantz doazenak. Ursa Finlandiako astronomia elkarte handienak, astronomia behatoki bat garrantzitsu bat dauka udalerrian, Tähtikallio behatokia.
Klima nagusia kontinental hezea da. Honenbestez, udak epelak eta hezeak izaten dira, neguak aldiz, hotzak eta luzeak.

## Erreferentziak

* ↑ Maanmittauslaitos
* ↑ Väestorekisterikeskus 2010.03.31
* ↑ Väestorekisterikeskus 2008
* ↑ Tähtikallion havainto
* Datuak: Q713559
* Multimedia: Artjärvi / Q713559